**KANDAVAS NOVADA SPORTA LAUREĀTS 2017**

**Nolikums**

**Mērķis:**  apzināt un godināt personas par sasniegtajiem panākumiem sportā vai sporta nozares attīstībā, sveicot sportistus, sporta komandas, kā arī citas personas, kuras ir atbalstījušas vai veicinājušas sporta nozares attīstību Kandavas novadā. Iepazīstināt novada iedzīvotājus ar 2017. gada novada sportistu un komandu sasniegumiem. Motivēt sportistus gatavoties 2018. gada startiem, kā arī citus novada iedzīvotājus nodarboties ar sportu un aktīvu dzīvesveidu.

**Organizators:** Kandavas novada Kultūras un sporta pārvalde.

**Laiks un vieta:** 2018. gada 23. februāris, plkst. 20:00, Kandavas kultūras nams.

**Dalībnieki:** Sportisti un sporta entuziasti, kuri savu sportisko gaitu laikā ir nesuši Kandavas vārdu ārpus Kandavas novada, sportistu treneri, sporta pasākumu organizatori, sporta atbalstītāji.

**Nominācijas:**

* Gada sportists,
* Gada sportiste,
* Cerība sportā,
* Labākā komanda,
* Labākais treneris,
* Sporta atbalstītājs,
* Labākais sportists tehniskajos sporta veidos,
* Mūža ieguldījums sportā,
* Entuziasts sportā.

**Prasības pretendentiem:**

 Uz nominācijām **gada sportists** un **gada sportiste** var pretendēt sportisti, kuri 2017. gadā pārstāvējuši vai nesuši Kandavas vārdu ārpus Kandavas novada.

 Uz nomināciju **cerība sportā** var pretendēt sportisti, kuri vēl nav sasnieguši pilngadību un ar saviem sportiskajiem rezultātiem nesuši Kandavas vārdu ārpus Kandavas novada.

Uz nomināciju **labākā komanda** var pretendēt sporta spēļu komanda, kura darbojas kādā no Kandavas novada reģistrētajām sporta biedrībām un organizācijām.

Uz nomināciju **labākais treneris** var pretendēt treneri, kuru audzēkņi, komandas, sportisti 2017. gada sezonā sasnieguši labus rezultātus un nesuši Kandavas vārdu ārpus Kandavas novada.

Uz nomināciju **sporta atbalstītājs** var pretendēt cilvēks vai cilvēku grupa, uzņēmējs, kura ar saviem darbiem vai finansiālo atbalstu ir palīdzējuši novada sportistiem sasniegt labus rezultātus 2017. gada sezonā.

Uz nomināciju **labākais sportists tehniskajos sporta veidos** var pretendēt tehnisko sporta veidu pārstāvis, kurš dod, vai ir devis būtisku ieguldījumu Kandavas novada popularizēšanā un sasniedzis ievērojamus rezultātus kādā no tehniskajiem sporta veidiem ārpus Kandavas novada.

Nominācijas **mūža ieguldījums sportā** pretendents var būt ar sportu saistīts cilvēks, kurš visa sava mūža garumā ir piedalījies novada sporta dzīvē un sekmējis tā attīstību.

Nominācijas **entuziasts sportā,** pretendents var būt jebkurš sportists vai atbalstītājs, kurš ar savām darbībām ir sekmējis novada sporta attīstību un popularizējis Kandavas novadu.

**Kandidātus šiem apbalvojumiem var ieteikt jebkurš novada iedzīvotājs, aizpildot anketu Kandavas novada domē un Kandavas sporta hallē, tām paredzētās kastēs, vai arī atsūtot to elektroniski uz** **roberts.rozentals@kandava.lv****. Anketas elektroniski atrodamas** [**www.kandava.lv**](http://www.kandava.lv) **sadaļā Sports**

**Komisija:**

Iedzīvotāju ieteikumus apbalvojumiem izskatīs un izvērtēs Kandavas novada sporta padome ar pieaicinātiem speciālistiem.